## Odluka o sudjelovanju osiguranika u troškovima zdravstvene zaštite (pročiščeni tekst)

### NN 32/1991 (26.6.1991.), Odluka o sudjelovanju osiguranika u troškovima zdravstvene zaštite (pročiščeni tekst)

# REPUBLIČKI FOND ZDRAVSTVENOG OSIGURANJA I ZDRAVSTVA HRVATSKE

Na osnovi članka 10. Odluke o izmjenama i dopunama Odluke o sudjelovanju
osiguranika u troškovima zdravstvene zaštite ("Narodne novine",
broj 27/91), Izvršni odbor Skupštine Republičkog fonda zdravstvenog osiguranja
i zdravstva Hrvatske na 9. sjednici održanoj 20. lipnja 1991. godine, utvrdio
je pročišćeni tekst Odluke o sudjelovanju osiguranika u troškovima zdravstvene
zaštite.

Pročišćeni tekst Odluke o sudjelovanju osiguranika u troškovima zdravstvene
zaštite obuhvaća Odluku o sudjelovanju osiguranika u troškovima zdravstvene
zaštite ("Narodne novine". broj 55/90), te njezine izmjene i
dopune objavljene u "Narodnim novinama", broj 5/91,14/81 i 27/91)
u kojima je naznačeno vrijeme njihova stupanja na snagu.

Klasa: 502-01/91-01/110

Urbroj : 338-24-91-1

Zagreb, 20. lipnja 1991.

Predsjednik Izvršnog odbora Skupštine Republičkog fonda

**prof. dr. sci. Mate Granić, v. r**

---

## ODLUKA

### o sudjelovanju osiguranika u troškovima zdravstvene zaštite

### (pročiščeni tekst)

1. Osnovne odredbe

Članak 1.

Ovom odlukom prema odredbi članka 101. Zakona o zdravstvenoj zaštiti
i zdravstvenom osiguranju ("Narodne novine", br.12/91 - pročišćeni
tekst, u daljnjem tekstu: Zakon) određuju se:

- oblici zdravstvene zaštite, za koje se određuje sudjelovanje osiguranika
u troškovima korištenja tih oblika zdravstvene zaštite (u daljnjem tekstu:
učešće);

- iznos učešća osiguranika u troškovima zdravstvene žaštite;

- osiguranici, koji na osnovi Zakona i ove odluke ne sudjeluju u troškovima
korištenja zdravstvene zaštite;

- način naplate učešća osiguranika:

- druga pitanja od značaja za provođenje ove odluke.

Članak 2.

Oblici zdravstvene zaštite u čijim troškovima korištenja osiguranici
sudjeluju na osnovi Zakona i ove odluke su:

- lijekovi izdani na recept, prema općem aktu Republičkog fonda zdravstvenog
osiguranja i zdravstva Hrvatske (u daljnjem tekstu: Republički fond);

- kućne posjete;

- dijagnostički, terapeutski i rehabilitacijski postupci u polikliničko-konzilijarnoj
zdravstvenoj zaštiti, prema Zakonu i ovoj odluci;

- proteze i druga ortopedska pomagala te sanitarne sprave;

- zubotehnićka pomoć i zubotehnička sredstva;

- prvi i ponovni pregled u primarnoj zdravstvenoj zaštiti;

- bolničko liječenje, u dijelu troškova smještaja i prehrane;

- liječenje u lječilištima, u dijelu troškova smještaja i prehrane;

- prijevoz sanitetskim vozilom.

Članak 3.

Osiguranici. koji su zdravstvenu zaštitu ostvarili na području druge
republike, odnosno autonomne pokrajine sudjeluju u troškovima te zdravstvene
zaštite, prema propisima koji vrijede za to područje.

Članak 4.

Osiguranici koji su zdravstvenu zaštitu ostvarili u inozemstvu, sudjeluju
u troškovima korištenja te zdravstvene zaštite prema odredbama ove odluke.

Članak 5.

Iznos učešća u troškovima zdravstvene zaštite određuje se u postotku
od cijene ili u određenom iznosu za pojedini oblik zdravstvene zaštite.

Iznos učešća prema stavki 1. ovog članka, određuje se i usklađuje zavisno
od ostvarene potrošnje pojedinog oblika zdravstvene zaštite (financijske
i naturalne). obračajući pažnju pri tome na socijalne prilike i vrste bolesti
osiguranika, te o njegovoj primjerenosti poradi nesputavanja osiguranika
u korištenju zdravstvene zaštite.

Članak 6.

Ako je iznos učešća za pojedini oblik zdravstvene zaštite. propisan
ovom odlukom, veći od cijene tog oblika zdravstvene zaštite, osiguranik
plaća udio u iznosu od 50% cijene korištenog oblika zdravstvene zaštite,
osim za lijekove, kada je osiguranik dužan platiti cijenu lijeka u cijelosti.

2. Oblika zdravstvene zaštite i iznos učešća osiguranika

Članak 7.

Osiguranici sudjeluju u troškovima lijekova izdanih na recept u ljekarni
ili drugoj organizaciji zdravstva, u iznosu od 30.00 dinara po jednom receptu

Odredba stavka 1. ovog članka, slično se primjenjuje i u slučajevima
nadoknađivanja troškova za lijekove prema zahtjevu osiguranika.

Članak 8.

Osiguranici sudjeluju u troškovima kućne posjete lijećnika primarne
zdravstvene zaštite, koja je obavljena na zahtjev osiguranika. u iznosu
od 75,00 dinara

Pod kućnom posjetom u smislu stavke 1. ovog članka ne smatra se:

a) korištenje kućne posjete kao nastavak započetog korištenja zdravstvene
zaštite, po prvotno podnijetom zahtjevu za kućnu posjetu;

b) hitna intervencija koju obavlja liječnik stanice za hitnu medicinsku
pomoć i

c) kućne posjete koje se obavljaju u okviru organiziranog kućnog liječenja
osiguranika.

Članak 9.

Osiguranici sudjeluju u troškovima korištenja dijagnostičkih, terapeutskih
i rehabilitacijskih postupaka u polikliničko-konzilijarnoj zdravstvenoj
zaštiti i to:

1. za svaki pregled kod liječnika specijalista, koji se prema općem
aktu Republičkog fonda, osiguraniku pruža naosnovi uputnice, u iznosu od
40.00 dinara;

2. za svaki posjet dijagnostičkom laboratoriju bez obzira na broj i
vrstu dijagnostičkih pretraga. u iznosu od 50.00 dinara;

3. za svako dijagnostičko snimanje, bez obzira na broj snimaka odnosne
regije u iznosu od:

- 40.00 dinara za EKG;

- 75,00 dinara za rentgen, ultrazvuk i sl.;

- 300,00 dinara, za kompjuteriziranu tomografiju (CT), magnetsku rezonancu,
angiografiju i sl.;

4. za svaki oblik terapeutskih i rehabilitacijskih postupaka bez obzira
na broj istovrsnih postupaka, u iznosu od 40,00 dinara.

Članak 10.

Osiguranici sudjeluju u troškovima korištenja proteza i drugih ortopedskih
pomagala i sanitarnih sprava zubotehničke pomoći i zubotehničkih sredstava
te pomagala govora sluha i vida koji su odredeni općim aktom Republičkog
fonda, i to:

1. za ortopedske cipele iz članka 18. točke 1, 3, 4, 6. i 10. općeg
akta Republičkog fonda. u visini od 20% od cijene, a za ostalu ortopedsku
obuću iz toga članka u visini od 30% od cijene;

2. za ortopedske uloške. u visini od 50% od cijene;

3. za kožne ruhavice, u visini od 30% od cijene:

4. za elastične čarape (natkoljenicu, koljenicu, dokoljenicu, elastičnu
čarapicu za skočni zglob) i elastični zavoj, u visini od 50% od cijene;

5. za pomoćna pomagala - utegu, suspenzorij, pojas, invalidsku hodalicu
i periku. u visini od 30% od cijene;

6. za zubne krunice, paradontne udlage, ortodontska pomagala te lijevane
nadogradnje i ispune, u visini od 30% od cijene;

7. za privremene ili imedijatne proteze, u vlsini od 40% od cijene;

8. za pokretne i nepokretne proteze. u visini od 20% od cijene;

9. za sve vrste naoČala, neovisno da li se izdaju kompletno. ili samo
okvir, odnosno staklA u visini od 30% od cijene:

10. za Kontaktne leće. u visini od 20% od cijene;

11. za tiflotehnička pomagala - Brajev pisaći stroj "Perkins",
strujni magnetofon i Brajev šal, u visini od 20% od cijene:

12. za slušni aparat i aparat za omogučavanje glasnog govora u visini
od 20% od cijene.

Osiguranici sudjeluju i u troškovima popravka poma gala iz ovoga članka
i to u visini određenoj za svako pojedino pomagalo, ako se popravak pomagala
obavlja nakon isteka zajamčenog roka:

Članak 11.

Osiguranici sudjeluju u troškovima korištenja primarne zdravstvene zaštite
i to za svaki prvi i ponovni pregled. u iznosu od 30.00 dinara

Članak 12.

Osiguranici sudjeluju u troškovima smještaja i prehrane za vrijeme stacionarnog
liječenja i to:

1. za vrijeme liječenja u bolnici. u iznosu od 100.00 dinara po danu,
zaprvih 10 dana liječnja, a u iznosu od 50,00 dinara po danu za svaki slijedeći
dan toga liječenja.

2. za vrijeme liječenja u dnevnom stacionaru. u iznosu od 50.00 dinara
za svaki dan liječenja.

3. za vrijeme liječenja u lječilištu, u iznosu od 150,00 dinara po danu
za cijelo vrijeme trajanja toga liječenja, osim kada se takvo liječenje
ostvaruje kao nastavak bolničkog lijećenja (premještaj) i tada se učešće
plaća nastavno iznosu plaćenom prema točki 1. ove stavke.

Odredba iz stavke 1. točke 1. ovoga članka, ne odnosi se na slučajeve
liječenja u intenzivnoj njezi.

Članak 13.

Osiguranici sudjeluju u troškovima korištenja sanitetskog prijevoza,
ako nije korišten zbog pružanja hitne medicinske pomoći. u iznosu od 30"%
od cijene motornog benzina MB-98 po prijeđenom kilometru.

Članak 14.

Osiguranici. koji su zaposleni u zemljama s kojima SFR Jugoslavija nema
zaključene sporazume ili međunarodne ugovore o socijalnom osiguranju i
koji zdravstvenu zaštitu koriste putem jugoslavenskih konzularno-diplomatskih
predstavništava, sudjeluju u troškovima korištenja te zaštite u visini
propisanoj ovom odlukom za pojedine oblike zdravstvene zaštite. odnosno
kad je ona utvrđena u određenom iznosu. u visini sedmerostrukog tog iznosa.

Članak 15.

Osiguranici koji su zdravstvenu zaštitu u inozemstvu stvarili na osnovi
rješenja Republičkog fonda, ili im Republički fond povodom njihovog zahtjeva
odlučuje o naknadi troškova korištenja te zaštite, sudjeluju u troškovima
korištenja te zaštite u visini propisanoj ovom odlukom za pojedine oblike
zdravstvene zaštite.

3. Osiguranici koji ne sudjeluju u troškovima korištenja zdravstvene
zaštite

Članak 16.

Učešće u troškovima zdravstvene zaštite, utvrđeno ovom odlukom prema
članku 101. stavki 4. Zakona. ne plačaju:

1. osiguranici, kada zdravstvenu zaštitu koriste u svezi s nesrećom
na poslu ili s oboljenjem od profesionalne bolesti;

2. osiguranici, kada koriste preventivne mjere zaštite utvrđene programom
mjera zdravstvene zaštite Republičkog fonda;

3. osiguranici. kada koriste polikliničko-konzilijarnu zdravstvenu zaštitu
iz članka 36. stavke 2. Zakona i to:

a) djeca do 15. godine života i omladina do završetka redovnog obrazovanja,
propisanog općim aktom odgovarajuće organizacije srednjeg, odnosno visokog
obrazovanja;

b) žene - trudnice. žene u svezi s porođajem, materinstvom i planiranjem
porodice i komplikacije u svezi s trudnoćom, porođajem. materinstvom i
planiranjem porodice;

c) osobe u svezi s liječenjem od zaraznih bolesti koje se obvezetno
prijavljuju i komplikacije u svezi tih bolesti;

d) osobe oboljele od duševnih bolesti, koje predstavljaju opasnost za
njihov život i život građana ili imovinu;

e) osobe u svezi s liječenjem od distrofije i srodnih mišićnih oboljenja,
cerebralne paralize. hemiplegije, paraplegije, triplegije, tetraplegije,
skleroze multipleks, Birgerove bolesti i komplikacija u svezi tih bolesti;

f) osobe u svezi s liječenjem od malignih oboljenja, endemske nefropatije,
šećerne bolesti i psorijaze i komplikacija u svezi tih bolesti;

g) osobe u svezi s liječenjem od kronične insuficijencije bubrega, te
osobe kod kojih je izvršeno presađivanje dijelova ljudskog tijela u svrhu
liječenja.

Članak 17.

Od učešća u troškovima zdravstvene zaštite, određenih ovom odlukom.
oslobađaju se u potpunosti:

1. djeca osiguranika do navršene 15. godine života i omladina do završetka
redovnog obrazovanja, propisanog općim aktom odgovarajuće organizacije
srednjeg odnosno visokog obrazovanja. za razliku zdravstvene zaštite preko
stavke 2. članka 36. Zakona;

2. osiguranici - umirovljenici. koji primaju zaštitni dodatak uz mirovinu,
kao i članovi njihovih porodica, ako su zdravstveno osigurani kao članovi
porodice;

3. članovi porodice osiguranika. koji su potpuno nesposobni za samostalan
život i rad u smislu propisa o mirovinskom i invalidskom osiguranju, ako
ih osiguranik izdržavai po njemu ostvaruju pravo na zdravstvenu zaštitu
(članak 61. Zakona);

4. osiguranici - osobe kojima zdravstvena zaštita nije osigurana prema
drugoj osnovi. a za koje sredstva za zdravstvenu zaštitu osigurava općina
(članak 73. Zakona);

5. osiguranici koji preko Republičkog zavoda za zapošljavanje Hrvatske.
ostvaruju pravo na zdravstvenu zaštitu i članovi njihovih porodica ako
su zdravstveno osigurani kao članovi porodice;

6. osiguranici koji ostvaruju pravo na dječji dodatak, kao i članovi
njihovih porodica, ako su zdravstveno osigurani kao članovi porodice, kao
i bračni drug osiguranika:

7. osiguranici - dobrovoljni davaoci krvi, nosioci priznanja za pedeset
i više davanja krvi, te davaoci dijelova ljudskog tijela u svrhu liječenja;

8. osiguranici - štićenici socijalnih ustanova, za koje nadležni organ
socijalne zaštite u cijelosti ili djelomično snosi troškove zbrinjavanja;

9. osiguranici - slijepe osobe;

10. osiguranici - osobe kojima je sudskom odlukom dosuđeno izdržavanje
i temeljem čega su i zdravstveno osigurane (članak 80. stavka 2. Zakona);

11. osiguranici - korisnici stalne novčane pomoći prema odredbama Zakona
o socijalnoj zaštiti;

12. osiguranici - djeca ometena u psihičkom ili fizičkom razvoju. korisnici
novčane naknade prema propisima o mirovinskom i invalidskom osiguranju;

13. osiguranici i članovi njihove porodice ako su zdravstveno osigurani
kao članovi porodice, kada prihod iz radnog odnosa ili od obavljanja samostalne
privredne ili neprivredne djelatnosti te iznos mirovine (u daljnjem tekstu:
prihod iz radnog odnosa) po članu te porodice u času rješavanja zahtjeva,
ne prelazi iznos od 2.500,00 dinara mjesečno. ili kada katastarski prihod
i prihod ostvaren od sporednih djelatnosti, ne prelazi po članu poljoprivrednog
domaćinstva iznos od 67.00 dinara mjesečno.

Ako član porodice iz ove točke, osim prihoda iz radnog odnosa ima i
katastarski prihod, prihod iz radnog odnosa dijeli se sa 25,00, a katastarski
i drugi prihodi sa 0,67, pa ako zbroj oba količnika ne prelazi 100, smatra
se da član porodice ispunjava uvjet da bude oslobođen od učešća. u smislu
odredbe ovog članka.

Članak 18.

Iznos učešća propisan ovom odlukom, za osigurane osobe koje su prema
odredbama saveznog propisa oslobođene plaćanja toga doprinosa, organizacije
zdravstva.odnosno zdravstveni radnici privatne prakse naplaćuju od općinskog
organa nadležnog za boračka i invalidska pitanja, a na osnovi odgovarajuće
isprave toga organa.

Članak 19.

Od učešća za pojedine oblike zdravstvene zaštite određene ovom odlukom
oslobođeni su:

1. od učešća za lijekove (članak 7. Odluke):

a) osiguranici koji zdravstvenu zaštitu koriste u svezi liječenja od
bolesti navedenih u članku 36. stavki 2. točki 2. do 7. Zakona, te koji
se liječe od hemofilije i kroničnih invalidizirajućih bolesti zglobova
i kralješnice i komplikacija u svezi tih bolesti.

b) osiguranici - dobrovoljni davaoci krvi. koji su imali više od 20
davanja;

2. od učešća za ortopedska i druga pomagala (članak 10. Odluke):

a) osiguranici koji zdravstvenu zaštitu koriste u svezi s liječenjem
od distrofije i srodnih mišićnih i neuromišićnih oboljenja, cerebralne
i dječje paralize, hemiplegije, paraplegije, triplegije, tetraplegije,
skleroze multipleks, Hirgerove bolesti, te kroničnih invalidizirajućih
bolesti zglobova i kralješnice i komplikacija nastalih u svezi tih bolesti;

b) osiguranici - dobrovoljni davaoci krvi, koji su imali više od 30
davanja;

3. od učešća za mjere polikliničko-konzilijarne zdravstvene zaštite,
osiguranici koji zdravstvenu zaštitu koriste u svezi liječenja od hemofilije,
narkomanije i kroničnih invalidizirajućih bolesti zglobova i kralješnice
i komplikacija u svezi tih bolesti;

4. od učešća za liječenje u primarnoj zdravstvenoj zaštiti i za stacionarno
liječenje (članak 12. Odluke) osiguranici koji zdravstvenu zaštitu koriste
u svezi liječenja od bolesti navedenih u članku 36. stavki 2. toćki 2.
do 7. Zakona, te iz točke 3. ove stavke;

5. od učešća za sanitetski prijevoz (članah 13. Odluhe) osiguranici
iz točke 4. ove stavke.

Pod pojmom kroničnih invalidizirajućih bolesti zglobova i kralješnice,
u smislu ove odluke podrazumijevaju se:

a) upalne reumatske bolesti;

b) koksartroza i deformirajuča gonartroza i

c) kornični urićki artritis sa zglobnim deformitetima.

Članak 20.

Učešće u troškovima zdravstvene zaštite propisano ovom odlukom ne plaća
se, kad se zdravstvena zaštita koristi kao hitna medicinska usluga.

4. Način naplate učešća od osiguranika

Članak 21.

Učešće u troškovima korištenja zdravstvene zaštite određeno ovom odlukom,
naplaćuje neposredno od osiguranika organizacija zdravstva zdravstveni
radnik privatne prakse, odnosno druga organizacija u kojoj koristi zdravstvenu
zaštitu, a za korištenje zdravstvene zaštite u inozemsta, nadležno jugoslavensko
diplomatsko-konzularno predstavništvo, odnosno Republički fond prilikom
odlučivanja o njegovom zahtjevu.

Članak 22.

Iznos učešća propisan ovom odlukom, ne naplaćuje se od osiguranika samo
u slučaju, kada je na osnovi odgovarajuće medicinske dokumentacije, odnosno
isprave kojom se dokazuje svojstvo osiguranika Republičkog fonda moguće
utvrditi da osiguranik nije obavezan plaćati učešće.

Članak 23.

Osiguranici koji su prema odredbama točaka 1, 2, 4 5, 6, 10, 12. i 13.
članka 17. te točaka lb. i 2b. članka 19. ove odluke oslobođeni od plaćanja
učešča u cijelosti ili djelomično, oslobođeni su od plaćanja u trajanju
od jedne godine, od dana priznavanja toga prava, odnosno do dana kada su
prestali razlozi zbog kojih je to pravo priznato.

Nakon isteka roka iz stavke 1. ovog članka osiguranici mogu ponovno
podnijeti zahtjev ispostavi Republičkog fonda za oslobađanje od plaćanja
učešća ako za to postoje razlozi propisani ovom odlukom.

Članak 24.

Podatak da je osiguranik oslobođen od plaćanja učešća osim slučajeva
kada se neplaćanje učešća temelji na bolesti osiguranika prema odredbama
ove odluke, u ispravu, kojom se dokazuje svojstvo osiguranika Republičkog
fonda unosi i ovjerovljuje ispostava Republičkog fonda na osnovi utvrđenog
činjeničnog stanja riječima:

"Osiguranik oslobođen od plaćanja učešća na osnovi članka\_\_\_\_\_
Odluke o sudjelovanju osiguranika u troškovima zdravstvene zaštite ("Narodne
novine" broj\_\_\_ ). Oslobodenje vrijedi do \_\_\_\_\_\_\_\_ ".

Članak 25.

Liječnik primarne zdravstvene zaštite dužan je kod propisivanja lijekova
na recept, odnosno izdavanja uputnice za korištenje polikliničho-konzilijarne
i stacionarne zdravstvene zaštite, naznačiti na receptu, odnosno uputnici,
a na osnovi podataka iz isprave kojom se dokazuje svojstvo osiguranika
Republičkog fonda, odnosno odredaba ove odluke, kada se neplaćanje učešća
temelji na bolesti osiguranika da je osiguranih oslobođen od plaćanja učešća
i to ovjeroviti potpisom i pečatom.

Članak 26.

Ugovorom izmedu organizacija zdravstva, zdravstvenog radnika privatne
prakse, odnosno druge organizacije i Republičkog fonda, određuju se međusobni
odnosi u svezi s obračunom i evidencijom sredstava ostvarenih naplatom
učešća propisanog ovom odlukom.

Članak 27.

Ovlašćuje se Izvršni odbor Skupštine Repubičkog fonda zdravstvenog osiguranja
i zdravstva Hrvatske da izda i objavi u "Narodnim novinama" upute
o provedbi ove odluke.

Članak 28.

Odredba članka 5. Odluke o izmjenama i dopunama Odluke o sudjelovanju
osiguranika u troškovima zdravstvene zaštite ("Narodne novne",
broj 5/91) u dijelu koji je reguliran odredbom članka 10b), ne primjenjuje
se na osiguranike koji su se na dan stupanja na snagu te odluke, zatekli
na stacionarnom liječenju.

Odluka, NN 32/1991-891
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)